Komisijas ziņojums Eiropas Parlamentam un Padomei par ELVGF Garantiju nodaļas izdevumiem - Agrīnās brīdināšanas sistēma Nr. 7/2006 /* SEC/2006/1111 galīgā redakcija */





[pic] | EIROPAS KOPIENU KOMISIJA | Briselē, 1.9.2006 SEC(2006) 1111 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par ELVGF Garantiju nodaļas izdevumiem Agrīnās brīdināšanas sistēma Nr. 7/2006 SATURA RĀDĪTĀJS 1. IEVADS 3 2. PIEZīMES PAR 2006. GADA BUDžETA IZPILDI 3 3. SECINāJUMI 4 1. IEVADS Šā dokumenta 1. pielikumā ir izklāstīta budžeta faktiskā izpilde laikā no 2005. gada 16. oktobra līdz 2006. gada 31. maijam salīdzinājumā ar izdevumu izklāstu, uz ko norādīja indikatori, kas noteikti, pamatojoties uz noteikumiem Padomes 2000. gada 26. septembra Regulā (EK) Nr. 2040/2000 par budžeta disciplīnu[1]. 2. PIEZīMES PAR 2006. GADA BUDžETA IZPILDI Turpmāk īsi aprakstītas nozīmīgākās atšķirības starp faktisko budžeta izpildi un izpildes apjomu, ko raksturo rādītājs, dažādiem 2006. gada budžeta sektoriem (NB: iekavās norādīts pašreizējais pārtēriņa (+) vai nepilnīga izlietojuma (–) apjoms). 2.1. Monetārie faktori Dolāra un euro maiņas kurss Izdevumos, kas radušies minētajā laika posmā, ir ņemtas vērā dolāra un euro maiņas kursa izmaiņas. Izdevumus par lauksaimniecības produktiem, jo īpaši graudiem un cukuram, piemērotajām eksporta kompensācijām, kā arī dažus iekšējā atbalsta pasākumus, piemēram, atbalstu kokvilnai, ietekmēja dolāra un euro kursa izmaiņas. Saskaņā ar Regulas (EK) Nr. 2040/2000 8. panta 1. punktu budžeta iestādes pieņemtais budžets tika veidots, pamatojoties uz vidējo paritātes likmi EUR 1 = USD 1,22 2005. gada jūlijā–septembrī. Jāpiebilst, ka laika posmā no 2005. gada 1. augusta līdz 2006. gada 31. maijam vidējais paritātes kurss bija aptuveni 1 EUR = USD 1,21, tas ir, aptuveni 1 % mazāk nekā tad, kad tika veidots 2006. gada budžets. 2.2. 1.a apakšpozīcija — KLP izdevumi (izņemot lauku attīstību) 2.2.1. Cukurs (+ EUR 316,3 miljoni), augļi un dārzeņi (– EUR 118,4 mijloni) un piens (– EUR 114,8 miljoni) Šo nozaru izdevumu paraugu pamatojums ir līdzīgs iepriekšējās agrīnās brīdināšanas sistēmas ziņojumā Nr. 5-6/2006 esošajam pamatojumam. 2.2.2. Kompensācijas par I pielikumā neiekļautajiem produktiem (– EUR 84,2 miljoni) Vispārējais eksporta kompensāciju maksājuma apjoma kritums, kā arī samazinātais apstrādātu lauksaimniecības produktu eksporta apjoms ir izraisījis mazākus dalībvalstu veikto kompensācijas maksājumu apjomus, tādējādi radot šā pasākuma apropriāciju nepilnīgu izmantojumu, kas varētu turpināties līdz budžeta gada beigām. 2.2.3. Tekstilaugi (– EUR 13,7 miljoni) Komisija ir pieņēmusi lēmumu par atbalstu attiecībā uz kokvilnu. Kokvilnas pasaules cenas palielināšanās izraisīja atbalsta likmes samazinājumu un sekojošu veicamo maksājumu samazināšanos, kas līdz budžeta gada beigām radīs šā pasākuma apropriāciju nepilnīgu izmantošanu. 2.2.4. Cūkgaļa, olas un mājputnu gaļa, biškopība (– EUR 43,6 miljoni) Šobrīd paredzams, ka eksporta kompensāciju maksājumu pārtraukšana par svaigu un saldētu cūkgaļu samazinās maksājumus. To jau atspoguļo rādītājs. Tomēr, ja ņem vērā ārkārtas atbalsta pasākumus olu un mājputnu gaļas sektorā, ko izraisīja putnu gripas epidēmija un ja dalībvalstis izmaksās visu nolemto atbalstu kārtējā budžeta gadā, tad paredzams, ka pašreizējais nepilnīgais izlietojums neturpināsies līdz gada beigām. 2.2.5. Tiešais atbalsts (– EUR 1.769,1 miljoni) Pašreizējais visu to pasākumu finansējuma neizlietojums, ko finansē saskaņā ar šo pantu, ir par aptuveni 40 % zemāks par 2006. gada aprīļa beigās novēroto stāvokli. Arī savstarpēji nesaistītā tiešā atbalsta maksājumi samazinājās par aptuveni 66 %, salīdzinot ar to pašu laika posmu. Komisija stingri uzraudzīs stāvokli izpildē un, pamatojoties uz dalībvalstu iesniegto informāciju, regulāri to atjauninās. Tomēr pašlaik Komisija nevar izslēgt šim pasākumam paredzēto budžeta apropriāciju nepilnīgu izmantošanu. 3. SECINāJUMI Attiecībā uz 1.a apakšpozīciju apropriāciju izlietojums dalībvalstu izdevumiem no 2005. gada 16. oktobra līdz 2006. gada 31. maijam sasniedza EUR 36 312,8 miljonus, t.i., 83,9 % no pieejamajām apropriācijām. Kopējais budžeta apropriāciju neizlietojums salīdzinājumā ar rādītāju aptuveni līdzinās– EUR 1 780,2 miljoniem par to pašu laika posmu un attiecas gan uz tirgus pasākumiem, gan tiešo atbalstu. Komisija uzskata, ka budžeta apropriāciju nepilnīga izmantošana turpināsies līdz budžeta gada beigām. Tomēr vēl ir par agru novērtēt galīgo paredzamo summu. Attiecībā uz 1.b apakšpozīciju apropriāciju izlietojums dalībvalstu izdevumiem no 2005. gada 16. oktobra līdz 2006. gada 31. maijam sasniedza EUR 3.838,6 miljonus, t.i., 49,4 % no pieejamajām apropriācijām. Šobrīd Komisija paredz, ka šī sektora apropriācijas tiks izmantotas, kā ierosināts 2006. gada budžetā. PIELIKUMS [pic] [1] OV L 244, 29.9.2000., 27. lpp.